CELEX: 62020CN0105
Language: mt
Date: 2020-02-27 00:00:00
Title: Kawża C-105/20: Talba għal deċiżjoni preliminari mressqa mit-tribunal du travail de Nivelles (il-Belġju) fis-27 ta’ Frar 2020 – UF vs Union Nationale des Mutualités Libres (Partenamut) (UNMLibres)

25.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 175/5
            
         
      Talba għal deċiżjoni preliminari mressqa mit-tribunal du travail de Nivelles (il-Belġju) fis-27 ta’ Frar 2020 – UF vs Union Nationale des Mutualités Libres (Partenamut) (UNMLibres)
      (Kawża C-105/20)
      (2020/C 175/05)
      Lingwa tal-kawża: il-Franċiż
      
         Qorti tar-rinviju
      
      Tribunal du travail de Nivelles
      
         Partijiet fil-kawża prinċipali
      
      
         Rikorrent: UF
      
         Konvenuta: Union Nationale des Mutualités Libres (Partenamut) (UNMLibres)
      
         Domandi preliminari
      
      
                  1)
               
               
                  Id-Digriet Irjali tal-20 ta’ Lulju 1971 li jistabbilixxi assigurazzjoni kumpensatorja u assigurazzjoni għall-maternità favur ħaddiema li jaħdmu għal rashom u konjuġi li jipprovdulhom assistenza jikser l-Artikoli 21 u 23 tal-Karta tad-Drittijiet Fundamentali, id-Direttiva tal-Kunsill 92/85/KEE tad-19 ta’ Ottubru 1992 dwar l-introduzzjoni ta’ mizuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (1), id-Direttiva 2006/54/KE tal-Parlament Ewropew u tal-Kunsill tal-5 ta’ Lulju 2006 dwar l-implimentazzjoni tal-prinċipju ta’ opportunitajiet indaqs u ta’ trattament ugwali ta’ l-irġiel u n-nisa fi kwistjonijiet ta’ impjiegi u xogħol (2), id-Direttiva tal-Kunsill 86/613/KEE tal-11 ta’ Diċembru 1986 dwar l-applikazzjoni tal-principju ta’ trattament ugwali bejn l-irġiel u n-nisa involuti f’attività, inkluża l-agrikoltura, b’kapaċità li fiha jaħdmu għal rashom, u dwar il-protezzjoni ta’ nisa li jaħdmu għal rashom waqt it-tqala u waqt li qegħdin irabbu t-tfal (3) u l-Ftehim Qafas dwar ix-xogħol part-time, implimentat mid-Direttiva tal-Kunsill 97/81/KE tal-15 ta’ Diċembru 1997 li tikkonċerna il-Ftehim Qafas dwar ix-xogħol part-time (4) billi ma jipprevedix benefiċċju adegwat fil-kuntest tal-leave tal-maternità għall-ħaddiema li taħdem għal rasha part-time fuq bażi komplementari iżda li tħallas il-kontribuzzjonijiet bħala ħaddiema fuq bażi prinċipali, filwaqt li ħaddiema li taħdem għal rasha part-time fuq bażi prinċipali tirċievi t-totalità tal-ammont tal-allowance tal-maternità?
               
            
                  2)
               
               
                  Id-Digriet Irjali tal-20 ta’ Lulju 1971 li jistabbilixxi assigurazzjoni kumpensatorja u assigurazzjoni għall-maternità favur ħaddiema li jaħdmu għal rashom u konjuġi li jipprovdulhom assistenza jikser l-Artikoli 21 u 23 tal-Karta tad-Drittijiet Fundamentali, id-Direttiva 92/85/KEE, id-Direttiva 2006/54, id-Direttiva 86/613/KEE u l-Ftehim Qafas dwar ix-xogħol part-time, implimentat mid-Direttiva 97/81 billi ma jipprevedix benefiċċju adegwat fil-kuntest tal-leave tal-maternità għall-ħaddiema li tgħaqqad, full-time, attività bħala persuna impjegata u attività bħala persuna li taħdem għal rasha, filwaqt li ħaddiema li taħdem għal rasha part-time tirċievi t-totalità tal-ammont tal-allowance tal-maternità?
               
            
         (1)  ĠU Edizzjoni Speċjali bil-Malti, Kapitolu 5, Vol. 2, p. 110.
      
         (2)  ĠU 2006, L 204, p. 23.
      
         (3)  ĠU Edizzjoni Speċjali bil-Malti, Kapitolu 5, Vol. 1, p. 330.
      
         (4)  Direttiva tal-Kunsill 97/81/KE tal-15 ta’ Diċembru 1997 li tikkonċerna il-Ftehim Qafas dwar ix-xogħol part-time konkluż mill-UNICE, miċ-CEEP u mill-ETUC (ĠU Edizzjoni Speċjali bil-Malti, Kapitolu 5, Vol. 3, p. 267).